অথচ এ নৃশংসক ইসরাইলী হামলার বিরুদ্ধে প্যারিস নগরীতে মিছিল করা বেআইনী ঘোষণা করেছে ফ্রান্স সরকার। হামাসের মিজাইল ইসলরাইলে গিয়ে পড়ায় তার বিরুদ্ধে নিন্দা জানিয়ে ইসরাইলী প্রধানমন্ত্রীকে বানি পাঠিয়েছে ব্রিটিশ প্রধানমন্ত্রী ডেভিট ক্যামেরন। কিন্তু ফিলিস্তিনীদের উপর ইসরাইলী হামলার নিন্দায় একটি বাক্যও উচ্চারণ করেননি। কোন উচ্চ বাক্য নাই চীনাদের মুখেও। তেমন নিন্দা বা উচ্চ বাক্য নাই ভারতীয় নেতাদের মুখেও। কারণ চীন ও ভারত এ উভয় দেশেই রয়েছে তাদের নিজ নিজ ফিলিস্তিন। রয়েছে সে অধিকৃত ভূমিতে প্রতিরোধ জিহাদও। ভারতের সে নিজস্ব ফিলিস্তিন হলো কাশ্মির। চীনে সেটি হলো উইগুর মুসলমানদের অধিকৃত ভূমি জিংজিয়াং প্রদেশ। নেকড়ে কি আরেক নেকড়ের নৃশংসতার বিরুদ্ধে প্রতিবাদ করে? মানবতা ও ন্যূনতম একই রূপে নৈতীকতা মারা পড়েছে ইসরাইলে মূল পৃষ্ঠপোষক মার্কিন যুক্তরাষ্ট্রেও। বীভৎস গণহত্যার নিন্দা জানানোর মত নৈতীক সামর্থ পেতে মহামানব হওয়া লাগে না। সে সামর্থটুকু বহু স্কুল ছাত্রেরও থাকে। বহু নিরক্ষর মানুষেরও থাকে। অথচ সে সামর্থ দেখাতে পারেননি নবেল প্রাইজ বিজয়ী মার্কিন প্রেসিডেন্ট বারাক ওবামা। তিনি ও তাঁর সরকার ইসরাইলের চলমান গণহত্যাকে জায়েজ বলছে এ কারণ দেখিয়ে যে,এটি তাদের নিরপত্তা রক্ষার বৈধ অধিকার। নিরাপত্তা রক্ষার দোহাই দিয়ে ইসরাইলী গণহত্যাকে জায়েজ বলা হলেও তারা ফিলিস্তিনীদের নিজ ঘরে স্বাধীন ভাবে বাঁচার অধিকার দিতে তারা রাজি নয়। ওবামার সাথে সুর মিলিয়ে ইসরাইলী আগ্রাসনের প্রতি নিরংকুশ সমর্থন জানিয়েছে সম্ভাব্য প্রেসিডেন্ট পদপ্রার্থী হিলারি ক্লিন্টন।তাদের ভাবনা স্রেফ ইসরাইলের নিরাপত্তা ও সে দেশের মানুষের আনন্দ-উল্লাসকে সুনিশ্চিত করা নিয়ে। লক্ষ্য,স্রেফ নেকড়দের নিরাপত্তাকে সুনিশ্চিত করা। ফিলিস্তিনীদের বাঁচা-মরা নিয়ে তাদের সামান্যতম ভাবনাও নাই।